Ritka előfordulású, nagy méretű mellékvese-haemangioma sikeres sebészi kezelése
Authors: Ottlakán Aurél , Paszt Attila , Tiszlavicz László , Vas Márton , Vass Csenge , Lázár György 
Published: November 2020

Összefoglaló. A mellékvese-haemangiomák ritkán előforduló, nehezen
diagnosztizálható elváltozások, melyek sebészi eltávolítása gyakran nagy fokú
technikai jártasságot igényel. Vizsgálatunkban egy 69 éves nőbeteg esetét
ismertetjük, akinél fogyás és hypertonia miatt végzett kivizsgálás
mellékvesecisztát feltételezett, valamint felvetette adrenocorticalis carcinoma
jelenlétét. A preoperatív kivizsgálás során (CT és MRI) a felmerülő malignitás
miatt sebészi eltávolítás vált szükségessé. A kezdeti laparoszkópos
transperitonealis technikát követően a bonyolult elhelyezkedés, illetve vérzés
miatt kis méretű, paramedián metszésből konvertáltunk, és bal oldali nyitott
adrenalectomiát végeztünk, valamint a vese caudalis részéről egy
folyadéktartalmú képletet távolítottunk el. A szövettani feldolgozás a vese
középső harmadának magasságából reszekált cisztát, valamint a cranialis
lokalizációról eltávolított, ritka előfordulású mellékvese-haemangiomát igazolt.
A ritkán előforduló és többnyire bizonytalan preoperatív diagnózissal bíró
mellékvese-haemangiomák sebészi eltávolítása nagy méretük, kompresszióra való
hajlamuk, valamint malignitást utánzó megjelenésük miatt is indokolt. A
laparoszkópos transperitonealis adrenalectomia extra nagy méretű (>10 cm ) és
malignus tumorok, illetve nagy méretű haemangiomák eltávolítására is alkalmas
eljárás. A mellékvese-haemangiomák sebészi reszekciója nagyfokú körültekintést
igényel, megnövekedett vérzéshajlamuk, valamint a gyakori, nagyerekhez való
közeli elhelyezkedés miatt a konverzió veszélye is jelentősen növekszik. Orv
Heti. 2020; 161(47): 2006–2010.
Summary. Adrenal hemangiomas are rare. Their preoperative diagnosis
is usually vague, and often require advanced surgical skills for resection. We
herein describe the case of a 69-year-old female patient initially presented
with weight loss and hypertension. Preoperative Computed Tomography (CT) and
magnetic resonance imaging (MRI) confirmed the presence of an adrenal cyst and
possible adrenocortical carcinoma requiring surgical intervention. After initial
laparoscopic transperitoneal approach, conversion to open surgery through a
small paramedian incision was carried out due to the lesion’s problematic
location and continuous intraoperative bleeding. Open adrenalectomy along with
the removal of a fluid-bearing lesion from the caudal pole of the kidney was
performed. Histology confirmed a cyst removed from the mid-third, and a rare
occurring adrenal hemangioma from the cranial part of the kidney. Adrenal
hemangiomas usually bear uncertain preoperative diagnosis. Surgical removal
becomes necessary in case of increasing size, potential to compress neighbouring
structures and possible malignancy. Laparoscopic transperitoneal adrenalectomy
is a feasible approach for the removal of extra large (>10 cm) and even
malignant lesions as well as for large hemangiomas. Surgery of adrenal
hemangiomas require a high level of caution, moreover, their potential for
bleeding and frequent vicinity to nearby vascular structures may increase the
need for open surgery. Orv Hetil. 2020; 161(47): 2006–2010.